31/05/2010 | Administración LocalMunicipal
Outes
Información pública

En sesión da Xunta de Goberno Local deste Concello de 11 de maio de 2010 aprobouse a convocatoria e as bases reguladoras de subvencións para actividades culturais e deportivas de interese público. De conformidade cos arts.9.3 e 23 da Lei 38/2003, de 17 de novembro, Xeral de Subvencións, procédese a súa publicación no Boletín Oficial da Provincia. CONVOCATORIA E BASES REGULADORAS DE SUBVENCIÓNS PARA ACTIVIDADES CULTURAIS E DEPORTIVAS DE INTERESE PÚBLICO PRIMEIRA.–FINALIDADE E OBXECTO. Estas bases conteñen os criterios e o procedemento para conceder as subvencións municipais dirixidas á promoción do asociacionismo, das tradicións e os valores culturais, así como ao apoio e promoción do deporte no municipio de Outes. As subvencións concederanse consonte os principios de publicidade, transparencia, obxectividade, libre concorrencia, non discriminación e igualdade, para prestar servizos e realizar actividades que complementen ou substitúan aos de competencia municipal ou que, en xeral, beneficien os intereses xerais ou sectoriais dos veciños do municipio. As actividades anteditas realizaranse con suxeición á normativa aplicable (en especial os artigos 25 da Lei 7/1985, do 2 de abril, reguladora das bases do réxime local; 294 da Lei 5/1997, do 22 de xullo, de administración local de Galicia; 40.2 do Rdl 2/2004, do 5 de marzo, da Lei das facendas locais; 23 e seguintes do Regulamento de servizos das corporacións locais; a Lei 9/2007, do 13 de xuño, de subvencións de Galicia, e o Rd 887/2006, do 21 de xullo, que aproba o regulamento de subvencións). SEGUNDA.–ACTIVIDADES SUBVENCIONABLES. Poderán ser obxecto de subvención as seguintes actividades que se realicen no territorio municipal de Outes ou que a sede da entidade solicitante se atope no termo municipal: a) Actividades culturais: gastos correntes derivados de celebracións, exposicións, concursos, certames, mostras, excursións, conferencias, estudos, etc. E, en xeral, actividades dirixidas á conservación, promoción ou divulgación das tradicións e valores culturais propios do Concello de Outes. B) Actividades deportivas: gastos correntes de funcionamento e participación en campionatos deportivos como fichas de inscrición en competicións, desprazamentos, mantemento de instalacións, etc. ou organización doutras actividades deportivas de interese público. Serán subvencionables as actividades que se desenvolvan ao longo do exercicio 2010 ou, no caso das que duren un curso académico ou tempada deportiva, as realizadas no curso ou tempada 2009/2010. Non son subvencionables os gastos derivados da adquisición de bens inventariables como inmobles, vehículos, equipos informáticos, maquinaria e, en xeral, os que teñan o carácter de investimento ou equipamento. Tampouco son subvencionables os gastos financeiros, notariais, rexistrais, periciais, multas, sancións e recargos administrativos ou penais nin os tributos directos a cargo dos beneficiarios. TERCEIRA.–FINANCIAMENTO. A contía máxima das subvencións convocadas é de 18.500,00 € con cargo ás partidas 334.480.03 e 341.480.03 do orzamento municipal para o exercicio 2010. A distribución prevista entre ambas as dúas partidas é a seguinte: - 334.480.03: 16.000, 00 € - 341.480.03: 2.500,00 € Se á vista da proposta de concesión é preciso alterar a distribución dos créditos sen superar o importe global máximo, a distribución defintiiva publicarase no Boletín Oficial da Provincia (artigo 58 do Regulamento xeral de subvencións (Rd 887/2006, do 21 de xullo). CUARTA.–SOLICITANTES. Poderán solicitar estas subvencións as persoas físicas, agrupacións de persoas físicas ou xurídicas, asociacións, centros de ensino do Concello de Outes (CEIPs e IES), as comunidades de bens ou calquera outra unidade económica ou patrimonio separado que, anque carezan de personalidade xurídica, poidan levar a cabo os proxectos, actividades ou comportamentos ou se encontren na situación que motiva a concesión da subvención. As agrupacións sen personalidade xuridica deberán nomear un representante con poderes bastantes para cumprir as obrigaciónss que, como beneficiario, Ile correspondan á agrupación. As entidades solicitantes deberán reunir os seguintes requisitos: – Carecer de ánimo de lucro. – Desenvolve-las súas actividades no territorio municipal de Outes ou sobre temas relacionados directamente con el. – No caso de asociacións, estar inscritas no Rexistro municipal de asociacións ou, noutro caso, solicitar simultáneamente á súa inscrición nese rexistro. – Estar ao corrente nas súas obrigacións tributarias e coa Seguridade Social. No caso de agrupacións sen personalidade xurídica, deben cumprir este requisito tódolos seus integrantes. – Non incorrer en ningunha das causa de prohibición para percibir subvencións públicas que prevé o artigo 13 da Lei 38/2003, de 17 de novembro, xeral de subvencións. No caso de agrupacións sen personalidade xurídica, deben cumprir este requisito tódolos seus integrantes. Quedan fóra destas subvencións as entidades organizadoras de festas patronais ou tradicionais do municipio de Outes, así como as ANPAS dos centros de ensino do Concello. QUINTA.–CONDICIÓNS E COMPATIBILIDADE DAS SUBVENCIÓNS.1. A contía das subvencións reguladas nestas bases non poderá, ailladamente ou en concorrencia con outras subvencións das administracións públicas ou doutros entes públicos ou privados, ou con outros ingresos ou recursos, propios ou alleos, superar o custo da actividade subvencionada.2. As subvencións reguladas nestas bases son compatibles con outras subvencións ou axudas, públicas ou privadas, sen prexuízo do que dispoña a normativa reguladora destas últimas e sempre que se cumpra o requisito previsto no apartado 1 anterior.3. Cada entidade poderá solicitar, como moito, dúas subvencións para actividades do mesmo programa (actividades culturais ou actividades deportivas) ou unha subvención para cada un dos programas, priorizando, se é o caso, as solicitudes presentadas.4. 0 importe da subvención poderá acadar ata o 100% do orzamento dos gastos de cada solicitude.5. Non se admitirá reformular as solicitudes presentadas de acordo co que dispón o artigo 27 da Lei 38/2003, xeral de subvencións. SEXTA.–PRAZO DE PRESENTACIÓN DE SOLICITUDES E DOCUMENTACIÓN.1. As solicitudes presentaranse no rexistro xeral do Concello de Outes ou en calquera outra das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.2. 0 prazo de presentación de solicitudes será de 21 días naturais dende o día seguinte ó de publicación das presentes bases no Boletín Oficial da Provincia da Coruña.3. As solicitudes presentaranse no modelo normalizado xunto coa seguinte documentación: – Copia do DNI do representante da entidade solicitante. – Copia dos estatutos da entidade solicitante – Cando a subvención solicitada sexa superior ós 3.000,00 euros, cumprirá achegar as certificacións de estar ó corrente das obrigacións tributarias e da seguridade social.4. De non reunir a solicitude os requisitos establecidos, o instrutor do procedemento requirirá que se emende no prazo máximo de 10 días coa advertencia de que, noutro caso, entenderase que a persoa interesada desiste da solicitude e esta será arquivada sen máis trámites.5. Concluido o prazo de presentación de solicitudes, somentes se admitirán outras peticións para as actividades obxecto desta convocatoria de concorrer circunstancias novas ou causas imprevisibles e excepcionais que impedisen a súa presentación no prazo que prevén estas bases. A concorrencía desas circunstancias ou causas deberá xustificarse na solicitude e correspóndelle ao órgano muniicpal competente avaliar a súa admisibilidade. Neste caso, os requisitos, documentación e procedemento de concesión serán os previstos nestas bases. SÉTIMA.–PROCEDEMENTO DE CONCESIÓN.1. 0 procedemento de concesión das subvencións tramítase en réxime de concorrencia competitiva.2. 0 órgano competente para resolver é a Xunta de Goberno Local, trala proposta da comisión avaliadora e, se é o caso, do informe das concellerías de cultura e deportes.3. A comisión avaliadora estará formada polos seguintes membros: – Presidente: a alcalde ou persoa en quen delegue. – Secretario: o do Concello ou persoa en quen delegue, que actuará con voz pero sen voto. – Vogais: os concelleiros de facenda, cultura e deportes, xuventude, e asuntos sociais e dos maiores. Para constituír validamente a comisión deberán concorrer, alomenos, tres dos seus membros. A proposta da comisión deberá ser adoptada co voto favorable da maioría simple dos membros asistentes á sesión. En caso de empate, decide o voto de calidade do presidente.4. 0 órgano instrutor será o secretario do Concello ou o funcionario en quen delegue. O instrutor poderá realizar de oficio as actuacións que xulgue necesarias para determinar, coñecer e comprobar os datos en virtude dos que se ditará a proposta de resolución.5. A resolución da Xunta de Goberno notificaráselles ás persoas interesadas coa advertencia de que no prazo de 10 días deberán comunicar se aceptan ou renuncian á subvención concedida. Transcorrido ese prazo sen manifestación expresa dos beneficiarios, a subvención entenderase aceptada tácitamente e publicarase no taboleiro de anuncios da Corporación a relación de subvencións concedidas e denegadas.6. 0 prazo de resolución e notificación do procedemento será o de 3 meses des que remate o prazo de presentación de solicitudes. O vencemento deste prazo sen resolución expresa siognificará a desestimación por silencio administrativo das solicitudes presentadas. OITAVA.–CRITERIOS DE VALORACIÓN. A concesión e avaliación da contía das subvencións determinarase con suxeición aos seguintes criterios, que se valorarán de 0 a 10 puntos: a) Representatividade da entidade no municipio. b) Grao de interese xeral ou sectorial das actividades propostas. c) Número de beneficiarios das actividades propostas. d) Coordinación e complementariedade das actuacións propostas cos programas municipais. e) Carácter permanente ou periódico das actividades. f) No programa de actividades deportivas, número de licenzas federativas e categorías nas que se desenvolven as actividades. A puntuación mínima para a concesión de subvencións será de 20 puntos para as solicitudes do programa de actividades culturales e de 24 puntos para as solicitudes de programa de actividades deportivas e neste último caso débense obter ademais alomenos 4 puntos no apartado f) anterior. Para estes efectos, a memoria explicativa deberá expoñer a información relevante para avaliar as solicitudes consonte os anteriores criterios, sen prexuízo de que o instrutor do procedemento poida requirir documentación complementaria que xulgue necesaria. NOVENA.–OBRIGACIÓNS DOS BENEFICIARIOS. Son obrigacións do beneficiario: a) Realiza-las actividade que motiva a concesión da subvención. b) Xustifica-lo cumprimento dos requisitos e condicións que determinan a concesión ou disfrute da subvención. c) Someterse ás actuacións de comprobación do Concello, así como calqueroutras de comprobación e control financeiro dos órganos competentes do Concello, nacionais ou comunitarios, e aportar a información que Ile requiran no exercicio das actuacións anteriores. d) Comunicarlle ao Concello se obtiver outras axudas, ingresos ou recursos que financien as actividades subvencionadas cando coñeza esa circunstancia e, en todo caso, con anterioridade á xustificación da aplicación que lles deu aos fondos percibidos. e) Acreditar con anterioridade á proposta de resolución de concesión que está ao corrente nas obrigas tributarias e da Seguridade Social. f) Facer constar en tódalas actividades que están subvencionadas polo Concello de Outes. g) Conserva-los documentos xustificativos dos fondos recibidos. h) En xeral, as que prevé o artigo 14 da Lei 38/2003, do 17 de novembro, xeral de subvencións. DÉCIMA.–XUSTIFICACION DAS ACTIVIDADES SUBVENCIONADAS.1. Realizadas as actividades para as que se concederon subvencións, os beneficiarios xustificarán os gastos e ingresos derivados delas. Para iso deberán presentar a conta xustificativa no modelo normalizado que Ile facilitará o Concello. De non presentar en prazo e forma esa xustificación, perderán o dereito á subvención concedida.2. 0 prazo máximo para presentar a xustificación será o de 3 meses des que se notifique a concesión. Excepcionalmente, cando a duración ou as datas de realización das actividades impidan presentar a conta xustificativa no antedito prazo. o beneficiario comunicaralle ao Concello esa circunstancia e sinalará a data límite na que presentará a conta xustificativa. A Xunta de Goberno, á vista desas actuacións, poderá autorizar outro prazo de xustificación que, en todo caso, non excederá do 15 de decembro de 2010.3. As entidades beneficiarias deberán presentar xustificantes, como mínimo, pola totalidade dos gastos do orzamento de cada unha das actividades subvencionadas e o importe dos gastos que se xustifiquen documentalmente deberá ser igual ou superior á totalidade dos ingresos obtidos por calquera concepto (axudas ou subvencións públicas ou privadas, cotas de inscrición, cotas de socios, recursos propios, etc.) derivados da citada actividade. Os xustificantes corresponderán aos gastos ocasionados para cumprir as actividades e as finalidades para as que se concedeu a subvención e non se admitirán gastos que non garden relación directa con elas nin a imputación de gastos indirectos, xerais ou de estrutura. Para estes efectos teranse en conta os conceptos que figuren nas facturas ou documentos xustificativos dos gastos e no orzamento presentado na solicitude de subvención.4. Admitiránse como xustificantes as facturas e os demais documentos de valor probatorio equivalente con validez no tráfico xurídico mercantil ou con eficacia administrativa, en orixinais ou fotocopias compulsadas. As facturas deberán cumprir os requisitos do Rd 1496/2003, do 28 de novembro, que regula as obrigacións en materia de facturación. En particular, deberán especificar os diferentes conceptos e os seus prezos unitarios, así como a base impoñible, e o tipo e a cota de IVE aplicado. Os gastos de persoal xustificaranse por medio de nóminas asinadas polo perceptor e os TC1 e TC2 xunto cos xustificantes de pagamento.5. Se a documentación contiver defectos ou erros, dáselle ao beneficiario un prazo de 10 días para emendalos e se non os emenda, a xustificación considérase como non presentada polo que o beneficiario está obrigado a presentar unha nova consonte estas bases.6. De os gastos xustificados ser inferiores ao orzamento da actividade como se define no apartado terceiro anterior, a contía da subvención minguará proporcionalmente e aplicarase o coeficiente de financiamento ao importe dos gastos correctamente xustificados. O coeficiente de financiamento calcúlase dividindo o importe da subvención concedida entre o orzamento presentado e o importe da subvención será o resultado de multiplicar o coeficiente de financiamento polos gastos correctamente xustificados. Se a suma total dos ingresos obtidos pala actividade como se definen no apartado terceiro anterior fose superior aos gastos debidamente xustificados, reducirase o importe da subvencion na contia en que os ingresos obtidos superen os gastos.7. A xustificación será aprobada polo órgano concedente da subvención. UNDÉCIMA.–PAGAMENTO DA SUBVENCION. O Concello aboará a subvención trala presentación e aprobación da conta xustificativa. Con carácter excepcional, de a solicitude o pedir expresae motivadamente, a Xunta de Goberno Local pode acordar o aboamento da subvención con anterioridade á xustificación. DUODÉCIMA.–INFRACCIÓNS E SANCIÓNS. REINTEGRO DAS AXUDAS. O incumprimento polo beneficiario das súas obrigacións ou da finalidade da axuda dará lugar ao reintegro total ou parcial da subvención cos xuros de demora, nas condicións e de conformidade coa Lei 38/2003, do 17 de novembro, xeral de subvencións. No tocante ás infraccións e sancións son aplicables as disposicións do título IV da Lei 912007, do 13 de xuño, de subvencións de Galicia. Outes, 10 de maio de 2010. O alcalde O secretario Asdo.: Carlos E. López Crespo Asdo.: Xoaquín E. Monteagudo Romero